Για όλες τις δραστηριότητες του συλλόγου, δείτε: Α.Σ. Άρης.  
Για άλλες χρήσεις, δείτε: Άρης.

Το **τμήμα χειροσφαίρισης γυναικών του Α.Σ. Άρη** ιδρύθηκε το 1985 και εδρεύει στη Θεσσαλονίκη. Στις τρεις δεκαετίες της λειτουργίας του έχει συμμετάσχει στο κορυφαίο εθνικό επίπεδο για δεκατρείς χρονιές, ενώ έχει αγωνιστεί τρεις φορές σε ευρωπαϊκές διοργανώσεις.

Ιστορία
-------

### 1985-1990

Το γυναικείο τμήμα χειροσφαίρισης του Άρη Θεσσαλονίκης δημιουργήθηκε το φθινόπωρο του 1985 από τον προπονητή του ανδρικού τμήματος του συλλόγου Δημήτρη Σκούφα, ο οποίος ανέλαβε και τα καθήκοντα του προπονητή για τους πρώτους μήνες λειτουργίας του γυναικείου τμήματος με τον Μειμαρίδη Γιάννη.

Την πρώτη σεζόν (1985/86), ο Άρης κατέκτησε την πρώτη θέση στο τοπικό πρωτάθλημα Θεσσαλονίκης και ανέβηκε στη δεύτερη Εθνική κατηγορία.Υπεύθυνος του τμήματος κατά την πρώτη χρονιά λειτουργίας του και κατά την οποία έδωσε δύο αγώνες ήταν ο κύριος Ασπρογιαννίδης. Στην Β' εθνική, παρέμεινε για τρία χρόνια κατακτώντας διαδοχικά την τρίτη, τη δεύτερη και τελικά, τη σεζόν 1988/89, την πρώτη θέση του Βορείου ομίλου ανεβαίνοντας στην 'Α εθνική. Το φθινόπωρο του 1989 συμμετείχε για πρώτη φορά στην μεγάλη κατηγορία κατακτώντας την τέταρτη θέση του βαθμολογικού πίνακα, ενώ ταυτόχρονα έφτασε στον τελικό της διοργάνωσης του κυπέλλου, όπου ηττήθηκε από την ομάδα της Βέροιας με 23-15. Τον Οκτώβριο του 1990, συμμετείχε για πρώτη φορά σε ευρωπαϊκή διοργάνωση αντιμετωπίζοντας την ελβετική Weinfelden Burglen για το θεσμό του Κυπέλλου Κυπελλούχων σε ελβετικό έδαφος.όλα αυτά τα έτη προπονητές κατά σειρά ήταν ο κύριος Μαυρίδης ο κύριος Σαρηγιαννίδης ο κύριος Γυμνόπουλος και ο κύριος Σκούφας. Υπεύθυνος από τον ερασιτέχνη Αρη ήταν ο προερχόμενος από τον Σ.Φ.Α.Χ. Αστέρης Μαυρουδής που αποχώρησε το 1991 για να ασχοληθεί με την χειρόσφαιρα σε τοπικό και πανελλήνιο επίπεδο και ανέλαβε ο κύριος Γιώργος Ανδρεάδης. 

### 1991-2000

Την επόμενη σεζόν η ομάδα του Άρη βρέθηκε στη μέση του βαθμολογικού πίνακα για να έρθει η μέτρια πορεία της σεζόν 1991/92 και ο Άρης κατακτώντας την δέκατη θέση να βρεθεί ξανά, στην δεύτερη Εθνική κατηγορία.

Μετά από παραμονή δύο ετών και με νέο προπονητή τον Δανιήλ Ούτσεβλη, η ομάδα του Άρη κατακτά την άνοδο στην Α1 μετά από αγώνες μπαράζ με τις τρεις τελευταίες ομάδες της πρώτης κατηγορίας (Φίλιππος Βέροιας, Άρης Νίκαιας και Αθηναϊκός). Χωρίς όμως να ενισχυθεί το υλικό των παικτριών της ομάδας λόγω οικονομικών δυσχερειών, ο Άρης ξαναβρέθηκε στη δεύτερη κατηγορία μετά από ένα μόλις χρόνο. 

Η διοίκηση του συλλόγου προσέλαβε στη θέση του προπονητή τον Αθανάσιο Γιαννάκο, με τον οποίο η ομάδα δεν κατάφερε να κερδίσει την άνοδο της τη σεζόν 1995/96 και στα μέσα της επόμενης περιόδου επέστρεψε ο Δανιήλ Ούτσεβλης, με τον οποίο η ομάδα κατέκτησε τη δεύτερη θέση και την άνοδο. 

### 2001-2010

Η κατάταξη της όμως στην ενδέκατη θέση, την οδήγησε σε εκ νέου υποβιβασμό στην Α2 όπου και παρέμεινε ως τη σεζόν 2001/02, όταν με προπονητή το Ρουμάνο Μιλέα Ντίμπι καταφέρνει να ανέβει και πάλι στη μεγάλη κατηγορία. Το 2003 κατακτά την όγδοη θέση, αλλά την επόμενη χρονιά δεν καταφέρνει να πετύχει την παραμονή αφού κατατάσσεται πρότελευταία.

Με προπονήτρια την Φλορίν Στροέσκου, ανεβαίνει κατευθείαν στην πρώτη κατηγορία για να ξεκινήσει την πιο επιτυχημένη εξαετία του τμήματος. Το 2006, με προπονητή τον Γιάννη Μπιζέτα, η ομάδα του Άρη κατατάσσεται ένατη και συμμετέχει στον προημιτελικό του κυπέλλου, όπου και ηττάται από την ομάδα της Νέας Ιωνίας με 20-34. Την επόμενη χρονιά, με τον Ούτσεβλη και πάλι στο τιμόνι, κατακτά την έκτη θέση σε ένα από τα χειρότερα πρωταθλήματα γυναικείου χάντμπολ που έχουν πραγματοποιηθεί στην Ελλάδα, λόγω της αποχώρησης των ομάδων του Αθηναϊκού και του Παναθλητικού.

Η σεζόν 2007/08 είναι και η πιο επιτυχημένη για την ομάδα του Άρη, αφού με 13 νίκες σε 18 αγώνες κατακτά την τρίτη θέση του πρωταθλήματος. Η πορεία αυτή υπήρξε επιστέγασμα της προσπάθειας που πραγματοποίησε ο διοίκηση του συλλόγου τα προηγούμενα χρόνια αλλά κυρίως, του νέου προπονητή Ευθύμη Πιπελίδη. Η ενίσχυση του υλικού της ομάδας με παίκτριες όπως οι διεθνείς Παπάζογλου, Πάτσιου, Γιουρούκη και Δημητρίου και σε συνδυασμό με την προσθήκη πολύ καλών ξένων αθλητριών οδήγησε τον Άρη στην έξοδο στην Ευρώπη για δεύτερη φορά μετά από 18 χρόνια. Τη σεζόν 2008/09 ο Άρης δεν κατάφερε να ξανακερδίσει την έξοδο του στα ευρωπαϊκά κύπελλα αφού ηττήθηκε στο τελευταίο παιχνίδι των πλέϊ-οφ από τον Μέγα Αλέξανδρο με 20-21.

Με νέο προπονητή τον Βασίλη Σκανδάλη, ο Άρης θα επανέλθει στις ευρωπαϊκές διοργανώσεις, αφού τη σεζόν 2009/10 θα κατακτήσει την πέμπτη θέση, ενώ στο θεσμό του κυπέλλου θα φτάσει ως τον προημιτελικό.

### 2011-2015

Λόγω οικονομικών προβλημάτων, η διοίκηση της ομάδας θα αποδεσμεύσει όλα τα πρωτοκλασάτα ονόματα κρατώντας ένα νεανικό ρόστερ ηλικίας 18 μέχρι 21 ετών. Η μεγάλη αυτή αλλαγή, οδήγησε στην κατάκτηση της τελευταίας θέσης του βαθμολογικού πίνακα το 2011 και του υποβιβασμού της ομάδας στην Α2 μετά από έξι συνεχείς παρουσίες στην πρώτη κατηγορία.

Το 2012, η ομάδα του Άρη αγωνίστηκε στον πρώτο υποόμιλο του Βορείου ομίλου της Α2 Εθνικής κατηγορίας και κατέλαβε την τρίτη θέση, η οποία τον οδήγησε σε αγώνες μπαράζ για την παραμονή του με αντίπαλο την ομάδα της Καστοριάς. Παρά την ήττα του με 31-22 στον αγώνα της 11ης Φεβρουαρίου, κατάφερε να κάνει την ανατροπή και να νικήσει με 29-19 στον επαναληπτικό της Μίκρας, κερδίζοντας ταυτόχρονα την παραμονή του.

Την σεζόν 2012-13, ο Άρης κατέλαβε την τρίτη θέση στον τρίτο όμιλο της Α2 εθνικής κατηγορίας με 13 νίκες σε 16 αγώνες, παίζοντας όμως με αφαίρεση πέντε βαθμών από την αρχή της χρονιάς. Μετά το τέλος της αγωνιστικής περιόδου, ο σύλλογος ανακοίνωσε την αναστολή της λειτουργίας του τμήματος για ένα χρόνο.

Το 2014-15, τα τμήματα χάντμπολ του συλλόγου λειτούργησαν και πάλι, με τον Άρη να κατακτά την δεύτερη θέση στον τέταρτο όμιλο της Α2 κατηγορίας.

Ο Άρης συνέχισε στην δεύτερη τει τάξει εθνική κατηγορία ως το καλοκαίρι του 2017, όταν και κέρδισε την επάνοδο του στην Α1, αλλά μετά από μία σεζόν και την όγδοη θέση, το τμήμα διαλύθηκε λόγω οικονομικών προβλημάτων του ερασιτέχνη Άρη. Τον Αύγουστο του 2021, ανακοινώθηκε η επανασύσταση του τμήματος και η συμμετοχή του στην Α2 εθνική κατηγορία.

Κατατάξεις
----------

Συνολικά η ομάδα χειροσφαίρισης γυναικών του Άρη έχει αγωνιστεί 13 χρονιές στην πρώτη και 18 χρονιές στη δεύτερη τη τάξει κατηγορία. Έχει αναδειχθεί μία φορά πρωταθλητής στο τοπικό πρωτάθλημα Θεσσαλονίκης και τέσσερις φορές στο πρωτάθλημα της Α2/Β' Εθνικής κατηγορίας, ενώ η υψηλότερη θέση που έχει καταλάβει στο πρωτάθλημα της Α1 Εθνικής κατηγορίας είναι η τρίτη το 2007/08.


| ***Χρονιά*** | ***Κατηγορία*** | ***Θέση*** |
| --- | --- | --- |
| **1985/86** | Α' Τοπικό Θεσσαλονίκης | **1η** |
| **1986/87** | Β' Εθνική | **3η** |
| **1987/88** | Β' Εθνική | **2η** |
| **1988/89** | Β' Εθνική | **1η** |
| **1989/90** | Α' Εθνική | **4η** |
| **1990/91** | Α' Εθνική | **6η** |
| **1991/92** | Α' Εθνική | **10η** |
| **1992/93** | Β' Εθνική | **2η** |
| **1993/94** | Β' Εθνική | **1η** |
| **1994/95** | Α1 | **11η** |
| **1995/96** | Α2 | **4η** |
| **1996/97** | Α2 | **2η** |
| **1997/98** | Α1 | **11η** |
| **1998/99** | Α2 | **4η** |
| **1999/00** | Α2 |  |
| **2000/01** | Α2 | **2η** |
| **2001/02** | Α2 | **1η** |
| **2002/03** | Α1 | **8η** |
| **2003/04** | Α1 | **9η** |
| **2004/05** | Α2 | **1η** |
| **2005/06** | Α1 | **9η** |
| **2006/07** | Α1 | **6η** |
| **2007/08** | Α1 | **3η** |
| **2008/09** | Α1 | **6η** |
| **2009/10** | Α1 | **5η** |
| **2010/11** | Α1 | **10η** |
| **2011/12** | Α2 | **3η** |
| **2012/13** | Α2 | **3η** |
| **2013/14** | Α2 | ***δεν συμμετείχε*** |
| **2014/15** | Α2 | **2η** |
| **2015/16** | Α2 | **3η** |
| **2016/17** | Α2 | **2η** |
| **2017/18** | Α1 | **8η** |
| **2021/22** | Α2 | **6η** |

Ευρωπαϊκές έξοδοι
-----------------

Στις τρεις ευρωπαϊκές του εξόδους, ο Άρης αντιμετώπισε τέσσερις ομάδες σε έξι παιχνίδια συνολικά, γνωρίζοντας ισάριθμες ήττες. 


| Χρονιά | Διοργάνωση | Αντίπαλος |
| --- | --- | --- |
| **1990/1991** | Κύπελλο Κυπελλούχων | Weinfelden Burglen (*Ελβετίας*) |
| **2008/2009** | EHF Cup | Slagelse DT (*Δανίας*) |
| **2010/2011** | Challenge Cup | Great Dane London (*Αγγλίας*), Juvelis (*Πορτογαλίας*) |

Διεθνείς αθλήτριες
------------------

* Γιουρούκη
* Χοτοκουρίδου
* Τσόντου
* Μήττα
* Αιβαζίδου
* Πάτσιου
* Παπάζογλου
* Φωτιάδου
* Δημητρίου
* Μασμανίδου
* Μάστακα

Προπονητές
----------

| Χρονιά | Προπονητής | Χρονιά | Προπονητής |
| --- | --- | --- | --- |
| **1985/1986** | Δημήτρης Σκούφας, Γιάννης Μεϊμαρίδης | **1986/1987** | Μιχάλης Μαυρίδης |
| **1987/1988** | Λευτέρης Σαρηγιαννίδης | **1988/1989** | Τάκης Γυμνόπουλος |
| **1989/1990** | Σωκράτης Σκούφας | **1990/1991** | Σωκράτης Σκούφας |
| **1991/1992** | Θανάσης Ζάκκας | **1992/1993** | Δάνης Ούτσεβλης |
| **1993/1994** | Δάνης Ούτσεβλης | **1994/1995** | Θανάσης Γιαννακός |
| **1995/1996** | Θανάσης Γιαννακός | **1996/1997** | Θανάσης Γιαννακός, Δάνης Ούτσεβλης |
| **1997/1998** | Δάνης Ούτσεβλης | **1998/1999** | Κλώνης Κατσάνης |
| **1999/2000** | Κλώνης Κατσάνης | **2000/2001** | Μιλέα Ντίμπι |
| **2001/2002** | Μιλέα Ντίμπι | **2002/2003** | Μιλέα Ντίμπι |
| **2003/2004** | Φλορίν Στροέσκου | **2004/2005** | Φλορίν Στροέσκου |
| **2005/2006** | Γιάννης Μπιζέτας | **2006/2007** | Δάνης Ούτσεβλης |
| **2007/2008** | Ευθύμης Πιπελίδης | **2008/2009** | Ευθύμης Πιπελίδης |
| **2009/2010** | Βασίλης Σκανδάλης | **2010/2011** | Βασίλης Σκανδάλης |
| **2011/2012** | Ναταλία Κώττα | **2012/2013** | Ναταλία Κώττα, Γιώργος Γεώργαινας |
| **2014/2015** | Ευθύμης Πιπελίδης, Νίκος Μωϋσής | **2015/2016** | Νίκος Παπαργυρίου |
| **2016/2017** | Ευθύμης Πιπελίδης | **2017/2018** | Ευθύμης Μελετάκος |
| **2021/2022** | Παναγιώτα Τσαμπούρη |  |  |

Παραπομπές
----------

1. ↑  «Στη Λεϊρία για το Challenge Cup o AΡΗΣ». Αρχειοθετήθηκε από το πρωτότυπο στις 16 Απριλίου 2016. Ανακτήθηκε στις 10 Αυγούστου 2015.
2. ↑  «Στον δεύτερο όμιλο οι γυναίκες». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 10 Αυγούστου 2015.
3. ↑  «Βαριά ήττα στην Καστοριά». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 10 Αυγούστου 2015.
4. ↑  «Έπαιξαν σαν ΑΡΗΣ και έκαναν τη μεγάλη ανατροπή». Αρχειοθετήθηκε από το πρωτότυπο στις 15 Απριλίου 2016. Ανακτήθηκε στις 10 Αυγούστου 2015.
5. ↑  H… «απολογία» του ΑΣ Άρης: «Γιατί βάλαμε "λουκέτο" στο χάντμπολ»!
6. ↑  «Παρά την ήττα δεύτερες!!!». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 10 Αυγούστου 2015.
7. ↑  Χάντμπολ: Επανασύσταση του τμήματος Γυναικών του ΑΡΗ

Πηγές
-----

* *Αθλητικός Σύλλογος ΑΡΗΣ 1914-2004*, Δήμος Θεσσαλονίκης, Κέντρο Ιστορίας Θεσσαλονίκης
* Ιστοσελίδα Αθλητικού Συλλόγου "Άρης"
* blogspot γυναικείου τμήματος χειροσφαίρισης του Άρη
* Ηλεκτρονικό αρχείο εφημερίδων

Εξωτερικοί σύνδεσμοι
--------------------

* Επίσημη ιστοσελίδα

  

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αθλητικός Σύλλογος Θεσσαλονίκης Άρης |
| --- |
|  |
| Ανδρικά ομαδικά τμήματα | 
Ποδόσφαιρο · Μπάσκετ · Βόλεϊ · Χάντμπολ · Πόλο · Χόκεϊ επί πάγου · Ρόλερ χόκεϊ · Μπολ χόκεϊ · Κόρφμπολ  · Μπέιζμπολ · Καλαθοσφαίριση με αμαξίδιο |
|  |
| Γυναικεία ομαδικά τμήματα | 
Ποδόσφαιρο · Μπάσκετ · Βόλεϊ · Χάντμπολ · Πόλο · Σόφτμπολ |
|  |
| Ατομικά τμήματα | 
Στίβος · Κολύμβηση · Πυγμαχία · Τζούντο · Πάλη · Άρση βαρών · Ποδηλασία · Σκάκι |
|  |
| Πρόεδροι τμημάτων | 
Θόδωρος Καρυπίδης · Λευτέρης Αρβανίτης · Γιάννης Ψηφίδης |
|  |
| Έδρες τμημάτων | 
Γήπεδο Κλεάνθης Βικελίδης · Προπονητικό Κέντρο Νέου Ρυσίου · Αλεξάνδρειο Μέλαθρο · Ποσειδώνειο Κολυμβητήριο · Νέο Γήπεδο Ποδοσφαίρου Άρεως |
|  |
| Αθλητές | 
Ποδοσφαιριστές · Καλαθοσφαιριστές · Πετοσφαιριστές · Υδατοσφαιριστές · Κολυμβητές · Στίβου |
|  |
| Προπονητές | 
Ποδοσφαίρου · Μπάσκετ · Βόλεϊ · Πόλο |
|  |
| Πρόσωπα | 
Λευτέρης Ηλιάδης · Νίκος Αγγελάκης · Γιάννης Αγγέλου · Αλέκος Αλεξιάδης · Κλεάνθης Βικελίδης · Κώστας Βικελίδης · Νικηφόρος Βικελίδης · Παναγιώτης Γιαννάκης · Νίκος Γκάλης · Αγησίλαος Ζωγράφος · Φώτης Ζωγράφος · Γιάννης Ιωαννίδης · Νίκος Καμπάνης · Νίκος Κίτσος · Δημήτρης Κοκολάκης · Ντίνος Κούης · Βασίλης Λυπηρίδης · Μάνθος Ματθαίου · Φαίδων Ματθαίου · Μενέλαος Χατζηγεωργίου · Αλκέτας Παναγούλιας · Χάρης Παπαγεωργίου · Ανέστης Πεταλίδης · Μιχάλης Ρωμανίδης · Λευτέρης Σούμποτιτς · Νίκος Φιλίππου · Άγγελος Χαριστέας · Κώστας Χαριτωνίδης · Λιούμπομιρ Γκάνεφ · Τάσος Τσικάρης |
|  |
| Ντέρμπι | 
Ντέρμπι Άρης - ΠΑΟΚ (ποδόσφαιρο) · Ντέρμπι Άρης - ΠΑΟΚ (μπάσκετ) |
|  |
| Γεγονότα | 
Κύπελλο Κυπελλούχων Ευρώπης 1992–93 · Κύπελλο Κόρατς 1996–97 · EuroCup Challenge 2002–03 |
|  |
| Φίλαθλοι | 
Κοινωνία Μελών Άρη · Ύμνος του Άρη Θεσσαλονίκης · Super 3 · Ιερολοχίτες · Κουκ · Άλκης Καμπανός |
|  |
| Διάφορα | 
Άρης (μυθολογία) · Δήμος Θεσσαλονίκης · Μουσείο Μπάσκετ Άρη |

 |